De følgende årene oppnådde hun imidlertid stor internasjonal suksess. Under OL 1956 i Cortina d'Ampezzo tok hun sølv i utfor bak lagvenninnen Madeleine Berthod. Hun tok VM-sølv i kombinasjonen. To år senere ble hun den store stjernen blant de kvinnelige alpinistene under VM 1958 i Badgastein. Hun tok medalje i tre av de fire disiplinene, og hun ble verdensmester i kombinasjonen.